RUOTSINSUOMALAISEN HARRASTAJATEATTERILIITON SÄÄNNÖT

**1 § Järjestön nimi**

Järjestön nimi on Ruotsinsuomalainen Harrastajateatteriliitto (RSHT), ruotsiksi Sverigefinska Amatörteaterförbund (SFAT).

RSHT on Ruotsinsuomalaisten Keskusliiton (RSKL) harrastajateatteriyksikkö,

josta jäljempänä käytetään nimitystä RSHT tai liitto. Sen toimialueena on

Ruot­sin valtakunta.

**2 § Tarkoitus ja toiminta**

Liitto toimii RSKL:n periaate‑ ja muiden ohjelmien hengessä ruotsinsuo­malaiseen vähemmistöön lukeutuvien teatterinharrastajien yhteisenä etu‑, harrastus‑, ja vapaaajan järjestönä.

Liitto pitää yhteyksiä viranomaisiin tehden esityksiä ja antaen lausuntoja ruot­sinsuomalaista teatteria ja kulttuuritoimintaa koskevissa kysymyksissä. Liitto edistää yhteyksiä niin Suomen, Ruotsin, Pohjoismaiden kuin kansainvälisiin teatterialan järjestöihin ja laitoksiin. Liitto on puoluepoliittisesti ja uskonnollisesti sitoutumaton.

**3 § Tarkoituksen toteuttaminen**

Liitto kuuluu Ruotsinsuomalaisten Keskusliittoon (RSKL), mutta toimii omalla alallaan itsenäisesti RSKL:n liittokokouksen, ‑valtuuston sekä ‑hallituksen ja RSHT:n omien päätösten sekä sääntöjen mukaisesti.

Liitto pyrkii tavoittamaan mahdollisimman suuren osan ruotsinsuomalaisista harrastajateatteriryhmistä ja toimii yhdyssiteenä näiden välillä. Liitto järjestää kokoontumisia, koulutustilaisuuksia ja eri teatteri‑ ja kulttuurialan tapahtumia.

Liitto voi periä vuosimaksuja, voi vastaanottaa avustuksia, lahjoituksia sekä harjoittaa taloudellista toimintaa. Liitto voi välittää ja jakaa taloudellista tukea jäsenilleen sekä harjoittaa julkaisutoimintaa.

**4 § Organisaatio**

Ruotsinsuomalaisen Harrastajateatteriliiton päättävät ja toimielimet ovat: 1. Edustajakokous ja 2. Hallitus.

**5 § Jäsenyys**

Jäseniksi voivat liittyä kaikki Ruotsinsuomalaiset harrastajateatteri-

ryhmät, jotka hyväksyvät nämä säännöt ja joista näissä säännöissä käytetään nimitystä Jäsen.

Jäsenyys muodostuu aina ryhmäjäsenyydestä poikkeuksena RSHT:n kunniajä­senyys, joka voidaan myöntää ruotsinsuomalaisessa harrastajateatteritoimin­nassa ansioituneelle henkilölle. Esityksen tekee RSHT:n hallitus edustaja­kokoukselle.

**6 § Vuosimaksu**

Jäsen maksaa vuosittain ***RSHT:lle vuosimaksun.*** Sen suuruudesta tekee edustajakokous päätöksen RSKL:n liittovaltuuston syyskokouksen vahvistettavaksi.

**7 § Toiminta‑ ja tilivuosi**

Liiton toiminta‑ ja tilivuosi on kalenterivuosi. RSHT:n tilintarkastajina toimivat RSKL:n tilintarkastajat. Liiton tili‑ ja toimintakertomus toimitetaan heille 15:e maaliskuuta mennessä.

**8 § Edustajakokous**

Varsinainen edustajakokous pidetään joka toinen vuosi 15.9.– 31.10. välisenä aikana.

Ylimääräinen edustajakokous pidetään, kun RSHT:n hallitus pitää sitä tarpeelli­sena, tai kun 1/3 liiton jäsenistä sitä kirjallisesti saman asian käsittelemiseksi RSHT:n hallitukselta vaatii.

**1. Kokousedustajat ja valtuudet**

Edustajakokoukseen jäsenet ovat oikeutettuja lähettämään korkeintaan kolme (3) äänivaltaista edustajaa.

Edustajainvaltuudet on ilmoitettava kirjallisesti. ***Ilmoituksen tulee perustua jäsen-ryhmän kokouksen päätökseen.*** Ne on toimitettava ***RSHT:n*** hallitukselle viimeistään kaksi (2) viikkoa ennen kokousta. Valtuutetun kokousedustajan on oltava kyseisen RSHT:n jäsenryhmän jäsen.

Edustajakokouksessa ei voi käyttää päätäntävaltaa valtakirjalla.

Edustajakokouksessa on hallituksen jäsenillä, puheenjohtajilla, kunniajäsenillä ja kokousvirkailijoilla sekä RSKL:n, RSE:n ja RSN:n edustajilla ja tilintarkastajilla läsnäolo‑, puhe‑ ja esitysoikeus. Muiden läsnäolo‑ ja puheoikeudesta päättää kokous.

RSHT:n hallituksen jäsen ei kokousedustajana saa käyttää äänioikeuttaan

päätettäessä tili‑ ja vastuuvapaudesta.

**2. Äänestykset**

Päätökset tehdään ehdottomalla ääntenenemmistöllä ellei säännöissä toisin sanota. Äänestykset ovat avoimia, ellei 1/5 ***äänivaltaisista*** edustajista vaadi suljettua äänestystä. Vaalit toimitetaan suljetuin lipuin. Tasaäänestyksen ratkaisee arpa.

**3. Kokouskutsu ja‑ paperit**

Kutsu kokoukseen on lähetettävä jäsenille yhteiskirjeellä viimeistään kuukautta ennen kokousta. Asialista ja hallituksen esitykset sekä jäsenaloitteet kokoukselle on toimitettava jäsenille viimeistään kaksi (2) viikkoa ennen kokousta.

**4. Edustajakokousaloitteet**

Kokoukselle tarkoitetut aloitteet on toimitettava RSHT:n hallitukselle viimeis­tään kuusi (6) viikkoa ennen kokousta.

**5. Varsinaisen edustajakokouksen asiat**

1. Todetaan sääntöjenmukaisuus.

2. Päätetään edustajanvaltuudet ja läsnäolo‑, puhe‑ ja esitysoikeuksista.

3. Hyväksytään kokouksen a) työjärjestys, b) järjestyssääntö.

4. Valitaan kokoukselle a) puheenjohtaja(t), b) sihteeri(t), c) kaksi (2) pöytäkirjantarkistajaa, d) kaksi (2) ääntenlaskijaa.

5. Valitaan tarvittavat valiokunnat.

6. Päätetään hallituksen ja mahdollisten apuelinten jäsenten kokouspalkkioista ja matkakorvauksista.

7. Käsitellään jäsenten kokoukselle tekemät aloitteet sekä hallituksen niistä

antamat lausunnot.

8. Käsitellään RSHT:n hallituksen kokoukselle esittämät asiat.

9. Päätetään esityksestä toiminta‑ ja talousohjelmaksi sekä toimintamaksuksi seuraaville toimintavuosille liittovaltuuston syyskokouksen vahvistettavaksi.

10. Valitaan sääntöjen edellyttämällä tavalla a) RSHT:n puheenjohtaja, b) neljä

(4) hallituksen varsinaista jäsentä ja c) kaksi (2) varajäsentä.

11. Valitaan kolmijäseninen (3) vaalivalmisteluvaliokunta

valmistelemaan seu­raavassa edustajakokouksessa suoritettavia

henkilövaaleja. Yksi heistä valitaan puheenjohtajaksi. Valitaan kaksi

varajäsentä, joille määrätään varajärjestys.

12. Valitaan RSHT:n tarkkailija RSKL:n liittokokoukseen. RSHT:n hallituksen esityksestä voidaan valita tarkkailijat (edustajat) myös muiden yhteisöjen

ja yhteistyöjärjestöjen kokouksiin.

**9 § Hallitus**

Hallitukseen kuuluvat sen puheenjohtaja, varapuheenjohtaja, kolme varsinaista ja kaksi varajäsentä. Varapuheenjohtajaksi valitaan yksi edustaja-kokouksen valitsemista neljästä varsinaisesta jäsenestä. Hallitus on päätösvaltainen, kun pj. Tai vpj. ja vähintään kaksi muuta hallituksen jäsentä ovat paikalla. Hallitus suorittaa valinnat keskuudestaan.

Hallituksen esittelijänä toimii RSKL:n liittotoimiston tehtävään nimetty toimit­sija ja sihteerinä hallituksen valitsema henkilö. Hallituksen toimikausi on edustajakokouskausi.

**10 § Toimisto**

RSHT:n toimisto sijaitsee RSKL:n liittotoimiston yhteydessä.

**11 § Nimenkirjoitus**

RSHT:n nimen kirjoittavat, aina kaksi (2) yhdessä, puheenjohtaja tai varapu­heenjohtaja yhdessä sihteerin tai nimetyn RSKL:n toimihenkilön kanssa. Nimenkirjoitusoikeus voidaan myöntää myös hallituksen nimeämälle henkilölle tiettyjen asioiden hoitamista varten.

**12 § Sääntömuutokset**

Muutoksia näihin sääntöihin voidaan tehdä jos vähintään 2/3 annetuista äänistä sitä varsinaisessa edustajakokouksessa kannattaa.

**13 § Erinäisiä määräyksiä**

Jäsen voidaan erottaa liitosta, jos se rikkoo liiton sääntöjä, vaikeuttaa sen toi­mintaa tai tarkoitusperien saavuttamista. Päätöksen erottamisesta tekee RSHT:n hallitus. Erotettu voi valittaa päätöksestä RSHT:n edustajakokoukselle viimeistään 30 vuorokauden kuluessa siitä, kun se todistettavasti on saanut tiedon hallituksen päätöksestä. Päätös astuu voimaan valitusajan päätyttyä tai kun edustajisto on vahvistanut erottamispäätöksen.

Jäsen voi erota liitosta välittömästi, kun se on ilmoittanut siitä RSHT:n hallituk­selle asianmukaisella jäsenkokouksen pöytäkirjan otteella. Jäsen joka ei ole suorittanut vuosimaksuaan seuraavan toimintavuoden loppuun mennessä katsotaan eronneeksi RSHT:sta

**11 § Liiton purkaminen**

Liiton purkamiseen vaaditaan edustajakokouksessa ja sen jälkeen aikaisintaan kahden (2) kuukauden kuluttua pidettävässä ylimääräisessä edustajakokouk­sessa annettavista äänistä neljä viidesosaa (4/5). Purkaminen voidaan ottaa käsi­teltäväksi vain, jos siitä on sääntöjenmukaisessa kokouskutsussa erikseen mai­nittu. Purkamispäätös on alistettava liittovaltuuston vahvistettavaksi.

Liiton purkautuessa sen varat ja muu omaisuus luovutetaan Ruotsinsuomalais­ten Keskusliitolle (RSKL).